Dragi učenici,

danas ćemo obraditi nastavnu cjelinu **ODNOSI MEĐU RIJEČIMA**.

Napišite naslov i u bilježnicu prepišite sve iz ovog dokumenta.

**1.**

Promotrite riječi u lijevom i u desnom stupcu. Imaju li one nešto zajedničko?

|  |  |
| --- | --- |
| doista | stvarno |
| radosna | vesela |
| pričati | govoriti |
| neustrašiv | hrabar |

Riječi navedene u tablici imaju isto ili slično značenje. Takve se riječi zovu sinonimi.

**SINONIMI = riječi istog ili sličnog značenja.**

**Sinonimi pak mogu biti ISTOZNAČNICE i BLISKOZNAČNICE.** Pogledajte u primjerima:

**a)** To je prava **sreća**!

To je pravo **veselje**!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b)** Nemam **sreće** s ocjenama.

Nemam **veselja** s ocjenama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijenja li se promjena značenja riječi u primjeru a)? Ne. Ne mijenja se.

Mijenja li se promjena značenja u primjeru b)? Da. Riječi koje imaju slično značenje možemo zamijeniti samo u nekim kontekstima, ne uvijek. Dakle:

**Riječi koje imaju slično značenje nazivaju se** **SLIČNOZNAČNICE** **(BLISKOZNAČNICE)**, **a riječi koje imaju isto značenje nazivaju se** **ISTOZNAČNICE.**

**Sličnoznačnice možemo zamijeniti u svim kontekstima, bliskoznačnice možemo zamijeniti samo u nekim kontekstima.**

Većina istoznačnica je takva da je jedna hrvatska riječ, a druga podrijetlom strana riječ, na primjer: glazba – muzika (muzika = strana riječ).

Nađite sinonimski parnjak sljedećim riječima (kao u primjeru glazba – muzika):

a) računalo - \_\_\_\_\_\_\_\_\_\_\_\_\_

b) izvrsno - \_\_\_\_\_\_\_\_\_\_\_\_\_\_

**2.**

Pogledajte riječi lijevom i desno u tablici. Imaju li nešto zajedničko?

|  |  |
| --- | --- |
| iznad | ispod |
| ne | da |
| vesela | tužna |
| sada | nikada |

Ove riječi nemaju ništa zajedničko. One stoje u suprotnosti.

**ANTONIMI (SUPROTNICE) su riječi suprotna značenja.**

Sljedećim riječima napiši njihovu suprotnicu (antonim):

a) dosadan - \_\_\_\_\_\_\_\_\_\_\_\_\_

b) nitko - \_\_\_\_\_\_\_\_\_\_\_\_\_\_

Vjerujem da vam ovo nije teško!

Sinonimi = bliskoznačnice i istoznačnice

i

antonimi.

***ZADAĆA:***

Riješite u RB sljedeće zadatke:

str.23 (2. i 3. zadatak)

str.24 (5. i 6. zadatak)

str. 25 (7. i 8. zadatak)

*Petra Birman, prof.*